**Rámcová zmluva o odbere a zhodnotení odpadu č.**

uzatvorená v zmysle ustanovenia § 269 ods. 2 a nasl. zákona č. 513/1991 Zb. Obchodného zákonníka v platnom znení

na odber ostatného odpadu za účelom jeho následného zhodnotenia

/ďalej len “zmluva”/

**I. Zmluvné strany**

|  |  |
| --- | --- |
| **Objednávateľ:** | **Stredoslovenská vodárenská prevádzková spoločnosť, a.s.** |
| Sídlo: | Partizánska cesta 5,  |
|  | 974 01 Banská Bystrica |
| Zastúpený: | Ing. Peter Martinka – člen predstavenstva Ing. Robert Tencer - člen predstavenstva |
| IČO: | 36 644 030 |
| DIČ: | 2022102236 |
| IČ DPH:  | SK2022102236 |
| Registrový súd: | Okresný súd Banská Bystrica, oddiel Sa, vložka č.: 840/S |
| Osoba oprávnená jednať vo veciach technických: Ing. Martin Žiško  |
| Bankové spojenie: | Tatra banka, a.s. Banská Bystrica, IBAN: SK77 1100 0000 0026 2410 7235VÚB a.s. Banská Bystrica, IBAN: SK66 0200 0000 0020 8954 0458 |
| Kontakt: | Tel.: 048/4327240, |
|  | e-mail: podatelna@stvps.sk |
| (ďalej len “Objednávateľ”) |

|  |  |
| --- | --- |
| **Poskytovateľ:** |  |
| Sídlo: |  |
|  |  |
| Zastúpený:  |  |
| IČO : |  |
| DIČ |  |
| IČ DPH:  |  |
| Registrový súd: |  |
| Osoba oprávnená jednať vo veciach technických:  |
| Bankové spojenie: |  |
| Číslo účtu: |  |
| Kontakt: |  |
|  |  |
| (ďalej len “Poskytovateľ”)(ďalej spoločne len “zmluvné strany” alebo samostatne “zmluvná strana”) |

|  |
| --- |
|  **II. Predmet zmluvy** |
|  | Predmetom plnenia podľa tejto zmluvy je záväzok Poskytovateľa, ako osoby oprávnenej v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len “Zákon o odpadoch”) nakladať s odpadom, zabezpečovať po dobu platnosti tejto zmluvy pre Objednávateľa a podľa podmienok dohodnutých v tejto zmluve 1. **oodber kalov z  ČOV** **podľa víťaznej ponuky uchádzača** ako i prípadných iných ČOV a dočasných úložísk kalu, ktoré budú Poskytovateľovi oznámené, ktorý je v katalógu odpadov vo vyhláške č. 365/2015 Z. z., ktorou sa ustanovuje katalóg odpadov vedený ako odpad z jednotlivých ČOV Objednávateľa

**19 08 05 – kaly z čistenia komunálnych odpadových vôd – kategória „O“ (ostatný odpad).**1. **odber vedľajšieho produktu, ktorý vznikol digesciou odpadov na ČOV – pre účely tejto zmluvy nazývaný kal z ČOV,** pričom vedľajší produkt môže byť použitý výhradne ako vstupná surovina na výrobu paliva.

Kaly budú odovzdávané po riadnom odvodnení, bez mechanických prímesí tak, aby ich zloženie neprekračovalo hodnoty uvedené v chemickej analýze podľa bodu 3.4. Objednávateľ zároveň zabezpečí, aby percento obsahu sušiny kalov nekleslo pod 20% s toleranciou nedodržania tejto hodnoty maximálne pri množstve nepresahujúcej 3% z celkového ročného odberu kalov za predchádzajúci kalendárny rok z dotknutých ČOV zo strany Poskytovateľa. Predmet plnenia sa bude po dobu platnosti zmluvy upresňovať čo do množstva ako i termínov odoberania kalov z jednotlivých ČOV a to s prihliadnutím na prevádzkové potreby Objednávateľa a kapacitné možnosti Poskytovateľa.Maximálne ročné množstvá, ktoré je Poskytovateľ povinný odobrať je:* pre kaly podľa písm. a) a b) tohto odseku zmluvy: doplní uchádzač podľa skupiny o ktorú súťaží ton/ročne s predpokladom rovnomerného rozloženia odobratých množstiev.V prípade dosiahnutia tohto ročného odobratého množstva je Poskytovateľ oprávnený podľa svojich prevádzkových možností oznámiť Objednávateľovi, že je pripravený na odobratie väčšieho množstva kalov, pričom v takomto prípade za záväzok Poskytovateľa na prevzatie kalov za príslušný kalendárny rok rozšíri o takto oznámené množstvo so zachovaním dodacích podmienok a ceny podľa čl.IV.

Poskytovateľ je oprávnený odmietnuť prevzatie kalov v prípade, ktorých sa preukáže, že obsahujú mechanické nečistoty alebo prímesi nevhodné na spracovanie v technologickom zariadení Poskytovateľa. |
|  | Objednávateľ sa touto zmluvou zároveň zaväzuje poskytovať kal z vyššie uvedených ČOV podľa bod 2.1 písm. a) a b) výlučne Poskytovateľovi.Výnimka môže nastať len v prípadoch:a) Objednávateľ je oprávnený odovzdať kal aj inému odberateľovi na zhodnotenie kalu na základe písomného súhlasu Poskytovateľa. Poskytovateľ môže takýto súhlas poskytnúť aj len na určité časové obdobie. Poskytovateľ je oprávnený Objednávateľovi oznámiť, že kal z určitých ČOV bude určité časové obdobie odoberať namiesto Poskytovateľa iný subjekt oprávnený v zmysle Zákona o odpadoch , s ktorým Objednávateľ má alebo bude mať obdobnú zmluvu o odbere odpadu, ak s tým takýto subjekt vysloví súhlas.b) Objednávateľ je oprávnený odovzdať inému odberateľovi kal, ktorý nie je spôsobilý na spracovanie a využitie technickým zariadením Poskytovateľa, (napr. obsahuje mechanické nečistoty a prímesi nevhodné na spracovanie v technologickom zariadení Poskytovateľa) a to len po predchádzajúcom súhlase Poskytovateľa. Poskytovateľ je povinný na základe informácie o stave kalu do 3. pracovných dní od obdržania tejto informácie oznámiť Objednávateľovi svoje stanovisko. V prípade neoznámenia sa má za to, že Poskytovateľ dal svoje súhlasné stanovisko. c) Poskytovateľ odmietne kal prevziať, k čomu musí dať Poskytovateľ odôvodnené písomné stanovisko. |
| 2.3. | Poskytovateľ sa zaväzuje poskytnúť Objednávateľovi dohodnuté spolupôsobenie podľa bodu 3.5 tejto zmluvy, odpad od Objednávateľa v mieste plnenia riadne prevziať do 7 kalendárnych dní od obdržania požiadavky a vydať Objednávateľovi písomný doklad, potvrdzujúci prevzatie odpadu podľa vzoru, , ktorý je uvedený v prílohe č. 1 zmluvy, alebo vydať Objednávateľovi písomný doklad, potvrdzujúci prevzatie vedľajšieho produktu podľa vzoru, ktorý je uvedený v prílohe č. 2 zmluvy Lehotu na prevzatie odpadu podľa predchádzajúcej vety je Poskytovateľ pripravený splniť pri predpokladanom množstve max. 500 t/týždeň.Doklad ako prvý v procese schvaľovania dokladu, vystavuje kontaktná osoba z ČOV oprávnená potvrdiť preberací protokol uvedená v bode 3.1. písm. f), ktorá ho odovzdá vodičovi prepravcu po naložení kalu.Pokiaľ Poskytovateľ nezabezpečí odobratie kalu do 15 pracovných dní, Objednávateľ je oprávnený minimálne množstvo potrebné na zabezpečenie prevádzky príslušnej ČOV odovzdať inému odberateľovi. Objednávateľ sa zaväzuje, že požiadavky na prevzatie kalu oznámi Poskytovateľovi v primeranom predstihu tak, aby bol zabezpečený kontinuálny odber rozložený počas doby trvania zmluvy a Poskytovateľ mohol odber kalov plánovať a riadne a včas realizovať. Objednávateľ sa bude najmä vyhýbať požiadavkám na odber nárazovo veľkých množstiev v krátkom čase - ak to nebude nevyhnutné z výnimočných prevádzkových dôvodov na strane Objednávateľa. |
| 2.4. | Objednávateľ sa zaväzuje zaplatiť Poskytovateľovi za riadne poskytnuté plnenie podľa tejto zmluvy, zmluvne dohodnutú cenu. Objednávateľ sa zároveň zaväzuje zabezpečiť pre Poskytovateľa potrebnú súčinnosť v súvislosti so zabezpečením bezproblémového nakladania kalu a to najmä pre riadne a včasné naloženie pristavených vozidiel na odber kalu Poskytovateľa. Realizáciu nakládky vozidiel v mieste odberu odpadu organizuje a zabezpečuje pre Poskytovateľa Objednávateľ, a to za odplatu vo výške uvedenej v článku IV. bode 4.10 tejto zmluvy.  |
| 2.5. | Pri poskytovaní plnenia podľa tejto zmluvy postupuje Poskytovateľ samostatne, pričom plne zodpovedá za dodržiavanie všetkých všeobecne záväzných právnych predpisov upravujúcich výkon činností dohodnutých v tejto zmluve. Činnosť podľa tejto zmluvy Poskytovateľ vykonáva plne na vlastné náklady a nebezpečenstvo. |
| 2.6. | Pokiaľ odberateľ kalu, s ktorým je uzatvorená zmluva podľa bodu 2.2.písm.a) tejto zmluvy odmietne prevzatie kalu, činnosti spojené s prevzatím kalu v ČOV uvedených v zmluve s takýmto odberateľom kalu zabezpečuje automaticky Poskytovateľ. |
|  | **III. Dodacie podmienky** |
| 3.1. | Celkové predpokladané množstvo odberu kalov samostatne za jednotlivé ČOV bude na príslušný kalendárny rok zaslané Objednávateľom Poskytovateľovi vždy v prvý kalendárny mesiac Jednotlivé termíny odberov a špecifikácia budú stanovené po vzájomnej dohode medzi Objednávateľom a Poskytovateľom formou požiadavky zaslanej e-mailom.Špecifikácia bude obsahovať nasledovné údaje:a) odvolávku na túto zmluvub) miesto odberu – ČOVc) charakter kalu – odpad/vedľajší produktd) orientačné množstvo kalu určeného na odbere) požadovaný termín odobratia kalu/odpaduf) kontaktná osoba z ČOV oprávnená potvrdiť preberací protokol – meno priezvisko, funkcia, e-mail, mobilZmluvné strany sa zaväzujú dohodnutú špecifikáciu riadne dodržať. |
| 3.2. | Poskytovateľ sa momentom prevzatia kalu stáva jeho výlučným vlastníkom a plne zodpovedá aj za ďalšiu manipuláciu s ním a znáša nebezpečenstvo škody s týmto súvisiace. |
| 3.3. | Presné množstvo prevzatého kalu sa vykoná následným vážením, ktoré zabezpečí Poskytovateľ. V prípade nezabezpečenia váženia zmluvné strany sa dohodli, že budú vzájomne akceptovať množstvo prevzatého kalu uvedeného v Protokole o odbere odpadu odkontrolované na základe iného obchodného meradla.Poskytovateľ stanoví percento obsahu sušiny ním odobratého kalu a uvedie ho do príslušného protokolu o odbere kalu. V prípade neuvedenia % sušiny, má sa za to, že kal má 20 %-nú sušinu.Podmienkou odobratia kalu je stav kalu, ktorý je možné naložiť a bezproblémovo prepraviť na ložnej ploche vozidla, a zároveň musí byť kal bez mechanických nečistôt a prímesí a musí zodpovedať kvalitatívnym a ostatným požiadavkám uvedeným v tejto zmluve.Lepivosť a vytekanie vody z neutesnenej ložnej plochy vozidla nie je dôvod na neprevzatie kalu, okrem prípadu, ak by takáto preprava bola v rozpore v predpismi upravujúcimi prepravu odpadu, pričom v takomto prípade Poskytovateľ bezodkladne zabezpečí náhradné vozidlo. |
| 3.4. | Objednávateľ sa zaväzuje Poskytovateľovi na odoberaný kal predložiť chemickú analýzu sledovaných látok: As, Cd, Cr, Cu, Hg, Ni, Pb, Zn, Mo a to na základe písomnej žiadosti Poskytovateľa. Táto povinnosť sa na Objednávateľa vzťahuje len na prípady skutočne odoberaného kalu.  |
| 3.5. | Objednávateľ poskytne Poskytovateľovi nasledovné spolupôsobenie:a) umožní vstup vozidiel a techniky od Poskytovateľa a jeho zmluvných prepravcov do areálu príslušnej ČOV, resp. zabezpečí prístup na miesta s dočasným uložením kalu,b) organizuje a zabezpečí naloženie kalu v mieste odobratia na vozidlá Poskytovateľa, resp. jeho zmluvných prepravcov, a to za odplatu dohodnutú v článku IV. tejto zmluvy.  |
| 3.6. | Pri vstupe do objektov ČOV, kde je kal dočasne uložený, a pohybe v týchto priestoroch je Poskytovateľ ako i jeho zmluvní dopravcovia povinní rešpektovať „Pravidlá správania sa tretích osôb na pracoviskách spoločnosti StVPS, a. s. vo vzťahu k bezpečnosti a ochrane zdravia pri práci, ochrane pred požiarmi a ochrane životného prostredia (ďalej len „pravidlá“), ktoré tvoria Prílohu č. 4 tejto zmluvy, značenie a pokyny zamestnancov Objednávateľa, resp. prevádzkovateľa zariadenia, kde je kal dočasne uložený, pri organizovaní pohybu osôb, vozidiel a techniky a udržiavať čistotu na pracovisku a na prístupových komunikáciách.Poskytovateľ podpisom tejto zmluvy potvrdzuje, že s pravidlami bol riadne oboznámený, pravidlám porozumel a zaväzuje sa ich dodržiavať.  |
| 3.7. | Za bezpečnosť a ochranu zdravia pri práci pracovníkov Poskytovateľa, alebo iných osôb vykonávajúcich plnenie predmetu zmluvy v mene a na účet Poskytovateľa, ako i za protipožiarne opatrenia pri výkone činnosti podľa tejto zmluvy zodpovedá výlučne a v plnom rozsahu len Poskytovateľ. |
| 3.8. | Za prevzatie kalu sa pre účely tejto zmluvy považuje prevzatie kalu na úložisku ČOV Poskytovateľom resp. jeho zmluvným prepravcom spolu s  „Protokolom o odbere odpadu“ vystaveným kontaktnou osobou z ČOV oprávnenou potvrdiť preberací protokol uvedenou v požiadavke na odber kalu podľa bodu 3.1 písm. f)  |
| 3.9. | Prevzatím odpadu na základe Protokolu o odbere odpadu vystaveného Objednávateľom prechádzajú na Poskytovateľa všetky povinnosti držiteľa odpadu, vrátane zodpovednosti zabezpečiť jeho zhodnotenie spôsobom, ktorý zodpovedá Zákonu o odpadoch a súvisiacich osobitných právnych predpisov upravujúcich nakladanie s odpadmi a podmienkam dohodnutých v tejto zmluve. |
| 3.10. | Pred začatím odberu na príslušnej ČOV Poskytovateľ e-mailom oznámi kontaktnej osobe z ČOV oprávnenej potvrdiť preberací protokol, začiatok termín preberania kalu a kto bude prepravcom kalu. Oznámenie zašle v kópii aj osobe oprávnenej konať vo veciach technických za Objednávateľa a na e-mail zamestnancovi Objednávateľa, ktorý zaslal požiadavku na odber kalu. |
| 3.11. | Zmluvné strany sa dohodli, že Poskytovateľ je oprávnený oznámiť Objednávateľovi dočasné pozastavenie odberu kalov a odpadu podľa bodu 2.1 písm. c) tejto zmluvy na dobu (súvislú alebo rozdelenú), ktorá v súčte neprevýši za kalendárny rok 21 dní z dôvodu dočasnej odstávky alebo prerušenia prevádzky zariadenia Poskytovateľa v prípade:* plánovaných alebo mimoriadnych opráv, úprav, údržby, rekonštrukcií, revízií zariadenia Poskytovateľa,
* porúch zariadenia, preťaženia zariadenia, objektívneho nedostatku surovín, prerušenia dodávok energií alebo z iných prevádzkových dôvodov, ktoré majú vplyv na riadnu prevádzku zariadenia.

Poskytovateľ je povinný Objednávateľa v primeranej lehote vopred informovať o odstávke alebo prerušení prevádzky zariadenia (najmenej 3 pracovné dni vopred). Ak to podľa charakteru odstávky alebo prerušenia nie je možné (najmä v prípade mimoriadnych udalostí, havárií a pod.) je Poskytovateľ povinný Objednávateľa o takejto skutočnosti informovať bezodkladne potom, ako sa o nej Poskytovateľ dozvedel.Poskytovateľ vynaloží úsilie za účelom zabezpečenia dočasného náhradného odberu z dotknutých ČOV Objednávateľa prostredníctvom iného odberateľa, ktorý je s Objednávateľom v zmluvnom vzťahu, ak to bude z hľadiska prevádzkových okolností takéhoto odberateľa možné.Obmedzenie doby odstávky alebo prekážok prevádzky zariadenia Poskytovateľa podľa tohto ustanovenia zmluvy sa nevzťahuje na prípady odstávky alebo prekážky prevádzky zariadenia z dôvodu vyššej moci (napr. prípadné udalosti, vojna mobilizácia, mimoriadny stav alebo iná udalosť, ktorú Poskytovateľ nemohol predvídať ani ovplyvniť). Okolnosti vyššej moci môžu byť počas ich trvania dôvodom na odmietnutie odberu kalov a odpadu podľa bodu 2.1 písm. c) tejto zmluvy.**IV. Cena a platobné podmienky** |
| 4.1. | Cena predmetu plnenia podľa tejto zmluvy je určená dohodou zmluvných strán podľa Zákona č. 18/1996 Z. z. o cenách v znení neskorších predpisov a Vyhlášky. č. 87/1996 Z. z. v znení neskorších predpisov, ktorou sa vykonáva zákon o cenách je uvedená v prílohe č.5 tejto zmluvy.  |
| 4.2. | DPH bude účtovaná v súlade s právnymi predpismi účinnými v čase vykonávania fakturácie. |
| 4.3. | V dohodnutej cene sú zahrnuté všetky náklady Poskytovateľa spojené so splnením jeho záväzkov podľa tejto zmluvy, vrátane všetkých manipulačných a dopravných nákladov okrem nákladov na naloženie kalov.  |
| 4.4. | Poskytovateľ bude Objednávateľovi fakturovať čiastkové plnenie predmetu zmluvy za v mesačných cykloch vždy po ukončení kalendárneho mesiaca do 15 dní  |
| 4.5. | Faktúry budú vystavené a doručené na adresu sídla Objednávateľa uvedenú v záhlaví zmluvy. Lehota splatnosti faktúr je 60 dní odo dňa ich doručenia Objednávateľovi. V pochybnostiach sa má za to, že faktúra bola Objednávateľovi doručená desiaty deň po jej odoslaní Poskytovateľom. |
| 4.6. | Faktúry ako platobné doklady musia obsahovať všetky náležitosti daňového dokladu podľa zákona o dani z pridanej hodnoty. |
| 4.7. | Súčasťou faktúry musí byť aj objednávka zaslaná Poskytovateľovi od Objednávateľa e-mailom a Sumár protokolov (príloha č.3 ) odsúhlasených oprávneným zástupcom Objednávateľa pre veci technické a oprávneným zástupcom Poskytovateľa |
| 4.8. | Ak faktúra bude obsahovať nesprávne alebo neúplné údaje je Objednávateľ oprávnený faktúru v lehote jej splatnosti vrátiť Poskytovateľovi s uvedením vytýkaných nedostatkov. Poskytovateľ je povinný faktúru podľa charakteru nedostatku opraviť alebo vystaviť novú. Vrátením faktúry s nesprávnymi alebo neúplnými údajmi Poskytovateľovi lehota splatnosti neplynie. Nová lehota splatnosti faktúry začína plynúť až dňom doručenia opravenej faktúry. |
| 4.9. | Pred vystavením faktúry je Poskytovateľ povinný zaslať na kontrolu zástupcovi Objednávateľa pre veci technické e-mailom kópie ním potvrdených Protokolov o odbere odpadu spolu s ich celkovou sumarizáciou, ktoré majú byť predmetom fakturácie. Zoznam sumarizácie protokolov písomne odsúhlasených zo strany Objednávateľa bude podklad na vystavenie faktúry zo strany Poskytovateľa. V prípade, ak Objednávateľ bez relevantných dôvodov sumár protokolov neodsúhlasí ani do 5 pracovných dní po výzve Poskytovateľa, tak je Poskytovateľ oprávnený vystaviť faktúru za príslušný mesiac na základe potvrdených Protokolov o odbere odpadu.  |
| 4.105.1.5.2. | Zmluvné strany sa dohodli, že za organizáciu a zabezpečenie nakládky kalov v mieste ich odobratia zaplatí Poskytovateľ Objednávateľovi odplatu stanovenú vo výške 1,70€/tonu odpadu bez DPH. Odplatu za zabezpečenie nakládky bude Objednávateľ fakturovať mesačne s dátumom zdaniteľného plnenia ku koncu kalendárneho mesiaca a lehotou splatnosti faktúr 30 dní od ich doručenia Poskytovateľovi.  **V. Ručenie za daň** Ak Poskytovateľ uvedie na zmluvu alebo faktúru bankový účet, ktorý nebude registrovaný na Finančnej správe SR v Zozname platiteľov DPH s číslami bankových účtov, ktoré používajú na podnikanie zverejnených na webovom sídle Finančného riaditeľstva SR (§ 6 zákona č. 222/2004 Z.z. o dani z pridanej hodnoty v znení neskorších predpisov), Objednávateľ uhradí záväzok Poskytovateľovi až dňom zverejnenia bankového účtu v uvedenom zozname, pričom Poskytovateľ nie je oprávnený účtovať úroky z omeškania za neskorú úhradu faktúry.  V prípade, že bankový účet Poskytovateľa nebude zverejnený v Zozname platiteľov DPH s číslami bankových účtov, ktoré používajú na podnikanie najneskôr do lehoty splatnosti záväzku (faktúry) a nebude mať v Zozname platiteľov DPH s číslami bankových účtov zverejnený iný bankový účet, Objednávateľ rozdelí platbu na základ dane, ten uhradí Poskytovateľovi na účet uvedený na faktúre/v zmluve a DPH uhradí priamo správcovi dane na účet správcu dane vedený pre daňový subjekt (§ 69c ods.1 zákona č. 222/2004 Z.z. o dani z pridanej hodnoty v znení neskorších predpisov) zverejnený na webovom sídle Finančného riaditeľstva SR, pričom takto uhradená DPH je považovaná za vysporiadanie záväzku voči Poskytovateľovi.**VI. Odstúpenie od zmluvy** |
| 6.1. | Objednávateľ je oprávnený s okamžitou platnosťou od zmluvy odstúpiť ak Poskytovateľ:a) vstúpi do likvidácieb) bude na jeho majetok vyhlásený konkurzc) bez súhlasu Objednávateľa postúpi svoje práva a záväzky z tejto zmluvy na inú osobud) ukončí činnosť, ktorá je predmetom plnenia podľa tejto zmluvy resp. jeho činnosť bude ukončená alebo pozastavená z rozhodnutím príslušného orgánu štátnej správye) Objednávateľ zistí, že Poskytovateľ nakladá s odpadom v rozpore so Zákonom o odpadoch alebo v rozpore s touto zmluvou a nápravu tohto stavu nevykoná ani v primeranej lehote (ktorá nebude kratšia ako 15 dní) poskytnutej na základe písomnej výzvy Objednávateľa.f) neplní svoje povinnosti vyplývajúce mu z tejto uzavretej zmluvy a nápravu tohto stavu nevykoná ani v primeranej lehote (ktorá nebude kratšia ako 15 dní) poskytnutej na základe písomnej výzvy Objednávateľag) porušil podmienky Protikorupčnej doložky.Poskytovateľ je oprávnený s okamžitou platnosťou od zmluvy odstúpiť ak Objednávateľ:1. vstúpi do likvidácie
2. na majetok Objednávateľa bude vyhlásený konkurz
3. bude v omeškaní so zaplatením faktúry a toto omeškanie bude viac ako 60 dní po lehote splatnosti faktúry.
4. porušil svoju povinnosť vyplývajúcu mu z tejto uzavretej zmluvy a nápravu tohto stavu nevykoná ani v primeranej lehote (ktorá nebude kratšia ako 15 dní) poskytnutej na základe písomnej výzvy Objednávateľa.
 |
| 6.2. | Odstúpenie od zmluvy oznámi oprávnená strana druhému účastníkov zmluvy písomne formou doporučenej zásielky. Účinky odstúpenia od zmluvy nastávajú dňom doručenia oznámenia o odstúpení od zmluvy druhému účastníkovi zmluvy.Za doručenie oznámenia sa považuje aj neprevzatie doporučenej zásielky v lehote určenej poštovým úradom. Účinky doručenia v takomto prípade nastávajú dňom vrátenia zásielky odosielateľovi. |
|  | **VII. Doba platnosti zmluvy** |
| 7.1. | Zmluva sa uzatvára na **dobu určitú** s platnosťou a účinnosťou od ~~……….~~ na obdobie **36 mesiacov**,  |
| 7.2. | Zmluva zaniká uplynutím dohodnutej doby alebo na základe písomnej dohody zmluvných strán kedykoľvek. a písomným odstúpením od zmluvy podľa čl. VI. tejto zmluvy.  |
|  | **VIII. Záverečné ustanovenia** |
| 8.1. | Zmeny, alebo doplnky tejto zmluvy je možné vykonať len na základe dohody zmluvných strán písomnými dodatkami. Práva a povinnosti z tejto zmluvy prechádzajú na právnych nástupcov zmluvných strán, ak sa zmluvné strany nedohodli inak.  |
| 8.2. | Na právne vzťahy osobitne neupravené touto zmluvou sa primerane vzťahujú ustanovenia Obchodného zákonníka a osobitných právnych predpisov upravujúcich nakladanie s odpadmi.Prípadné spory a nedorozumenia, ktoré vzniknú zo zmluvy, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené príslušnými slovenskými súdmi. |
| 8.3. | Dňom účinnosti tejto zmluvy sa zároveň ruší predchádzajúca uzatvorená Rámcová zmluva o odbere odpadu v prípade, ak takáto bola uzatvorená.Prípadná neplatnosť niektorej časti tejto zmluvy nemá vplyv na platnosť a účinnosť ostatných dojednaní v zmluve. V prípade, že sa niektorá časť tejto zmluvy preukáže ako neplatná, alebo sa stane neplatnou, použije sa na úpravu vzťahov zmluvných strán zákonná úprava, ktorá je svojou povahou najbližšia úmyslu, sledovanému stranami pri uzatváraní tejto zmluvy, alebo si zmluvné strany poskytnú potrebnú súčinnosť, aby neplatné ustanovenie nahradili platným ustanovením, ktoré je svojou povahou najbližšie úmyslu, sledovanému stranami pri uzatváraní tejto zmluvy. |
| 8.4. | Samostatnou Prílohou č. 4 tejto zmluvy sú platné Pravidlá správania sa tretích osôb na pracoviskách spoločnosti StVPS, a. s. vo vzťahu k bezpečnosti a ochrane zdravia pri práci, ochrane pred požiarmi a ochrane životného prostredia (ďalej len „pravidlá“). Poskytovateľ podpisom tejto zmluvy potvrdzuje, že s pravidlami bol riadne oboznámený, pravidlám porozumel a zaväzuje sa ich dodržiavať.Poskytovateľ podpisom zmluvy prehlasuje, že sa oboznámil s:* Ustanovením o udržateľnom rozvoji a že ho bude dodržiavať v súlade s princípmi Veolia, zverejneným na stránke http://www.stvps.sk/udrzatelny-rozvoj/
* Protikorupčnou doložkou zverejnenou na http://www.stvps.sk/protikorupcna-politika/ a zaväzuje sa podľa nej správať
* Informáciami o spracúvaní osobných údajov kontaktných osôb v dodávateľsko-odberateľských vzťahoch zverejnenými na https://www.stvps.sk/ochrana-osobnych-udajov/#dodavatelia
* Možnosťou podať anonymné alebo neanonymné oznámenie týkajúce sa vážnych etických pochybení alebo porušenia právnych predpisov a to prostredníctvom nástroja WHISPLI, ktorý je dostupný na https://veolia.whispli.com/ethique
 |
| 8.5. | Zmluva je vyhotovená v dvoch (2) rovnopisoch s určením jedno (1) vyhotovenie pre Poskytovateľa a jedno pre Objednávateľa. |
| 8.6. | Zmluvné strany si zmluvu prečítali, zhodne prehlasujú, že bola uzavretá slobodne, vážne, nie v tiesni a za nápadne nevýhodných podmienok, jej obsahu porozumeli a na znak súhlasu ju podpísali. |
|  | Prílohy: Príloha č.1 Protokol o odbere odpaduPríloha č.2 Protokol o odovzdaní a prevzatí odpadu / vedľajší produkt-kaly z ČOV Príloha č.3 Sumár protokolovPríloha č.4 Pravidlá správania sa tretích osôb na pracoviskách....Príloha č.5 Cena predmetu plnenia |
| V Banskej Bystrici dňa:  |  V  dňa :  |
| Za Objednávateľa:……………………………….. |  Za Poskytovateľa : |
| Ing. Peter Martinkačlen predstavenstva …………………………………Ing. Robert Tencerčlen predstavenstva |  |
|  |  |

**PRÍLOHA č.5 zmluvy**

Cena predmetu plnenia

**Poskytovateľ:**

**Názov zákazky: „Odber a zhodnotenie kalov z ČOV pre StVPS BB na roky 2024 -26“**

**Objednávateľ:** Stredoslovenská vodárenská prevádzková spoločnosť a.s.so sídlom:

|  |  |  |  |  |  |  |  |
| --- | --- | --- | --- | --- | --- | --- | --- |
| **Skupina č.1** | **Jednotková cena** | **Množstvo v t** | **Cena v € bez DPH** | **Výška DPH v EUR** | **Konečná cena v €**  | **kal 190805 / vedľajší produkt** | **Poznámka** |
| ČOV B.Bystrica |   |  |  |   |   | vedľajší produkt |  |
| ČOV Brezno |   |  |  |   |   | vedľajší produkt |  |
| ČOV Handlová |   |  |  |   |   | kal 190805 |  |
| ČOV Prievidza |   |  |  |   |   | vedľajší produkt |  |
| ČOV Lehota pod Vtáčnikom |   |  |  |   |   | kal 190805 |  |
| ČOV Banská Štiavnica |   |  |  |   |   | kal 190805 | vývoz v kontajneri |
| ČOV Žiar nad Hronom |   |  |  |   |   | kal 190805 |  |
| ČOV Nová Baňa |   |  |  |   |   | kal 190805 |  |
| ČOV Horná Ves |   |  |  |   |   | kal 190805 |  |
| ČOV Zvolen |   |  |  |   |   | vedľajší produkt |  |
| ČOV Žarnovica |   |  |  |   |   | kal 190805 |  |
| Spolu |   |  |  |   |   |   |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Skupina č.2** | **Jednotková cena** | **Množstvo v t** | **Cena v € bez DPH** | **Výška DPH v EUR** | **Konečná cena v €**  | **kal 190805 / vedľajší produkt** | **Poznámka** |
| ČOV Lučenec |   |  |  |   |   | kal 190805 |  |
| ČOV Klenovec |   |  |  |   |   | kal 190805 | vývoz v kontajneri |
| ČOV Hnúšťa |   |  |  |   |   | kal 190805 | vývoz v kontajneri |
| ČOV Tisovec |   |  |  |   |   | kal 190805 | vývoz v kontajneri |
| ČOV Číž |   |  |  |   |   | kal 190805 | vývoz v kontajneri |
| Spolu |   |  |  |   |   |   |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Skupina č.3** | **Jednotková cena** | **Množstvo v t** | **Cena v € bez DPH** | **Výška DPH v EUR** | **Konečná cena v €**  | **kal 190805 / vedľajší produkt** | **Poznámka** |
| ČOV Tornaľa |   |  |  |   |   | kal 190805 |  |
| ČOV Rimavská Sobota |   |  |  |   |   | kal 190805 |  |
| ČOV Dudince |   |  |  |   |   | kal 190805 |  |
| ČOV Krupina |   |  |  |   |   | kal 190805 | vývoz v kontajneri |
| ČOV Hriňová |   |  |  |   |   | kal 190805 |  |
| ČOV Detva |   |  |  |   |   | kal 190805 |  |
| ČOV Fiľakovo |   |  |  |   |   | kal 190805 |  |
| ČOV Poltár |   |  |  |   |   | kal 190805 |  |
| ČOV V.Krtíš - Nová Ves |   |  |  |   |   | kal 190805 |  |
| Spolu |   |  |  |   |   |   |  |

V ..................................... dňa..............................

.................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky